CELEX: 22014D0098
Language: mt
Date: 2014-05-16 00:00:00
Title: Deċiżjoni tal-Kumitat Konġunt taż-ŻEE Nru 98/2014 tas- 16 ta' Mejju 2014 li temenda l-Anness XV (Għajnuna mill-Istat) tal-Ftehim ŻEE

30.10.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 310/65
               
            DEĊIŻJONI TAL-KUMITAT KONĠUNT TAŻ-ŻEE
      Nru 98/2014
      tas-16 ta' Mejju 2014
      li temenda l-Anness XV (Għajnuna mill-Istat) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 1407/2013 tat-18 ta' Diċembru 2013 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis
                      (1) għandu jiġi inkorporat fil-Ftehim ŻEE.
               
            
                  (2)
               
               
                  L-Anness XV tal-Ftehim ŻEE għandu għalhekk jiġi emendat kif meħtieġ,
               
            ADOTTA DIN ID-DEĊIŻJONI:
      Artikolu 1
      It-test tal-punt 1ea (ir-Regolament tal-Kummissjoni (KE) Nru 1998/2006) tal-Anness XV tal-Ftehim ŻEE jinbidel b'dan ġej:
      “32013 R 1407: Ir-Regolament tal-Kummissjoni (UE) Nru 1407/2013 tat-18 ta' Diċembru 2013, dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis (ĠU L 352, 24.12.2013, p. 1).
      Għall-finijiet ta' dan il-Ftehim, id-dispożizzjonijiet tar-Regolament jinqraw bl-adattamenti li ġejjin:
      
                  (a)
               
               
                  Dan li ġej jiġi miżjud fl-Artikolu 1(1): ‘Ir-Regolament ma japplikax għas-setturi mhux koperti mill-Artikoli 61 sa 64 tal-Ftehim ŻEE.’;
               
            
                  (b)
               
               
                  Il-kliem ‘l-Artikolu 107(1) tat-Trattat’ jaqra ‘l-Artikolu 61(1) tal-Ftehim ŻEE’;
               
            
                  (c)
               
               
                  Il-kliem ‘Artikolu 108(3) tat-Trattat KE’ jaqra ‘l-Artikolu 1(3) tal-Protokoll 3 tal-Ftehim ta' Sorveljanza u tal-Qorti’.”
               
            Artikolu 2
      It-testi tar-Regolament (UE) Nru 1407/2013 bil-lingwa Islandiża u b'dik Norveġiża, li se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-17 ta' Mejju 2014, dment li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, is-16 ta' Mejju 2014.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 352, 24.12.2013, p. 1.
      
         (*)  Mhumiex indikati rekwiżiti kostituzzjonali.